CELEX: 62015TB0729
Language: da
Date: 2016-07-20 00:00:00
Title: Sag T-729/15 R: Kendelse afsagt af Rettens præsident den 20. juli 2016 — MSD Animal Health Innovation og Intervet international mod EMA (Særlige rettergangsformer — aktindsigt — forordning (EF) nr. 1049/2001 — dokumenter i EMA’s besiddelse indeholdende oplysninger, der er indgivet af en virksomhed i forbindelse med dennes ansøgning om tilladelse til at markedsføre et lægemiddel — afgørelse om at give tredjemand aktindsigt i dokumenterne — begæring om udsættelse af gennemførelsen — uopsættelighed — fumus boni juris — interesseafvejning)

12.9.2016   
            
            
               DA
            
            
               Den Europæiske Unions Tidende
            
            
               C 335/48
            
         Kendelse afsagt af Rettens præsident den 20. juli 2016 — MSD Animal Health Innovation og Intervet international mod EMA
   (Sag T-729/15 R)
   ((Særlige rettergangsformer - aktindsigt - forordning (EF) nr. 1049/2001 - dokumenter i EMA’s besiddelse indeholdende oplysninger, der er indgivet af en virksomhed i forbindelse med dennes ansøgning om tilladelse til at markedsføre et lægemiddel - afgørelse om at give tredjemand aktindsigt i dokumenterne - begæring om udsættelse af gennemførelsen - uopsættelighed - fumus boni juris - interesseafvejning))
   (2016/C 335/63)
   Processprog: engelsk
   
      Parter
   
   
      Sagsøgere: MSD Animal Health Innovation GmbH (Schwabenheim, Tyskland) og Intervet international BV (Boxmeer, Nederlandene) (ved advokat P. Bogaert, solicitors B. Kelly og H. Billson, J. Stratford, QC, og barrister C. Thomas)
   
      Sagsøgt: Det Europæiske Lægemiddelagentur (ved T. Jabłoński, N. Rampal Olmedo, A. Spina, A. Rusanov og S. Marino, som befuldmægtigede)
   
      Sagens genstand
   
   Begæring indgivet på grundlag af artikel 278 TEUF og artikel 279 TEUF, der i det væsentlige vedrører udsættelse af gennemførelsen af EMA’s afgørelse EMA/785809/2015 af 25. november 2015, hvorved en tredjemand i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43) gives aktindsigt i visse dokumenter, der indeholder oplysninger indgivet i forbindelse med en ansøgning om markedsføringstilladelse for veterinærlægemidlet Bravecto.
   
      Konklusion
   
   
               1)
            
            
               Gennemførelsen af afgørelse EMA/785809/2015 fra Det Europæiske Lægemiddelagentur (EMA) af 25. november 2015, hvorved en tredjemand i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter gives aktindsigt i rapporten om toksikologiske forsøg C 45151/test for dermal toksicitet på 28 dage (semi-okklusiv applikation i 6 timer) på Wistar-rotter, C 45162/test for oral toksicitet (tvangsfodring) på 28 dage på Wistar-rotter og C 88913/test for dermal toksicitet på 28 dage (semi-okklusiv applikation i 6 timer) på Wistar-rotter, udsættes.
            
         
               2)
            
            
               Det pålægges EMA ikke at udbrede de rapporter, der er nævnt i punkt 1.
            
         
               3)
            
            
               Afgørelsen om sagens omkostninger udsættes.